
CORDA CU BO NO TA 
BO SO DEN E PROCESO 


Un diagnostico b 
di cancer na pecho | 
por trece angustia. he A | 


Pero no lubida, 
bo no ta bo so. 
Busca sosten, 
keda positivo, 


y conta cu OCTOBER 


bot dor. 
ai N LUNA DI CONSCIENTISACION DI 


AN CANCER NA PECHO 


#closethecaregap 


ii 2023 AÑA DI UNION Y POSITIVISMO! 


Diahuebs 12 October 2023 

PROME MINISTER 


gi Y j a? E» | mM | = ~N € Á MÁ E Nira 
INI DEN PENSAMENTO 
WY SAD AF LUSrhIi A Y p” FDIZSA Pm eD AF Z RARAIFrECECTIùI A 
Y YY i A7 f= A L7 A A SA, k s dr — 7 a AY li D] IS | NAA | E L E PAI li L = ) l | l EN N 
“Nos ta spera cu sano huicio por prevalece y cu pronto por bin un 
resolucion pa e situacion akinan”” 

Diaranson mainta, Prome Minister Evelyn Wever-Croes a inicia 
e conferencia di prensa di Gobierno di Aruba expresando cu 
Aruba ta uni den pensamento y oracion den e situacion di dolor 
cu ta pasando na Israel actualmente. 


Manera ta conoci, diasabra ultimo, Hamas a bombardea Israel 
pa 6:30 di mainta. Un acto cruel na unda varios persona a 
perde nan bida. Actualmente, e situacion ta sigui uno critico, 


cu hopi destruccion, na uda tur dia un cantidad grandi di æ 

adultonan inocente, y criaturanan ta perde nan bida. "Mi ta q Py 
pidi comunidad di Aruba, pa ban tene Israel, Palestina y tur ES 
esnan cu di un of otro manera ta envolvi den e conflicto aki den 


oracion, sperando cu sano huicio por prevalece y cu pronto 
por bin un resolucion pa e situacion akinan" Prome Minister a 
expresa. MN 

Prome Minister Evelyn Wever-Croes: 
Pa 70 aña di BID ta brindando servicio na 
comunidad di Aruba 


CU LOGO Y WEBSITE 


NOBO CU TA TIPIFICA E ERA 
| NOBO DI BID 


Diahuebs 12 di October, Prome Minister PS 
Evelyn Wever-Croes a haci un bishita 
na Bureau Interne Diensten (BID) en 
conexion cu 70 aña di BID. BID ta un 
departamento di Gobierno hopi crucial 
cu ta registra  documentacionnan | 
di Gobierno y tambe ta encarga cu | 
‘Centraal Magazijn’, e luga na unda cu 
departamentonan di Gobierno ta busca 
tur nan productonan cu nan tin mester. 


BID, na e ocacion aki tambe a lansa 
nan logo y Website nobo cu ta tipifica e 
era nobo di BID pa e siguiente añanan 
nos dilanti. Prome Minister a ricibi un 
presentacion hopi labora di e facilidad [PY 
di uzo di e Website y e beneficionan cu F 


esaki ta brinda na nos pueblo. 


“Cu e cambionan aki den e departamento, cu Website 
nobo, e servicio na comunidad ta bira mas accesibel na 
unda e ciudadano por sa, entre otro, na unda y den ki fase 
su documentonan y peticionnan ta. Esaki ta e era nobo cu 
Gobierno kier bay aden, cu mas transparencia, confortabilidad 
y miho servicio”, Prome Minister a expresa. 


Prome Minister ta felicita cada trahado cu a yegay cuta trahando 
na BID cu durante 70 aña a traha pa hiba e departamento 
padilanti y pa sirbi pais Aruba. Pabien na Bureau Interne 
Diensten (BID) cu e celebracionnan aki. Sigui cu e bon trabou. 


Bureau 
Interne 
Diensten 

E SIMAN AKI MINISTER MADURO DI FINANSA 
TA ATENDE IMF SU 'ANNUAL MEETINGS' NA 
MARRAKECH, MAROCO 


Tur aña na oktober Ministernan 
di Finansa y directornan di Banco 
Central, sector priva, media y 


academico ta bin hunto na IMF pa ANTT 

atende IMF su 'Annual Meetings.' iil 
N Ay 

E aña aki e reunionnan ta tuma y 


luga na Marrakech, Moroco enves 
dina e sede di IMF na Washington, 
DC. Durante e Reunionan Anual 


di IMF ta trata topiconan cu ta LEN 
di preocupacion global, manera, ll) ASS 
por ehempel, economia mundial, KA Wir HENN 
stabilidad financiero, eradicacion ems t 


di pobresa, inclusion economico 


y creacion di empleo, y cambio ANNUAL MEETINGS 

climatico. Pa Aruba Minister — E 2023 | Me o. 

Maduro di Finansa, Presidente | arraki- gy 

y ehecutivonan di Banco Central NTERNA OA NK GROU E ` 

di Aruba ta atende e 'IMF Annual KG 
Meetings' na Marrakech. 

Durante e siman di Reunionnan | 

Anual, e mandatario lo reuni Ea 


lo reuni tambe cu diferente | 

banconan y compania di 
rating pa asina cuminsa haci 
e contactonan necesario pa 
prepara pa por refinancia Aruba 
su debe internacional di aña 
2024 bay dilanti. Durante e siman 


aki Minister Maduro lo wordo 
compaña pa su consehero sr. 
Nilo Swaen. MN 

A ANUNCIA CU LO AUMENTO UITKERING DI 
PENSIOEN DI BIEHES UN BIAHA MAS 


Ayera tardi Minister Dangui Oduber a anuncia cu entrante 1 di Minister Dangui Oduber desde 2017 a aumenta e pensioen di 
januari 2024 lo aumento e uitkering di pensioen di biehes un  biehes na 4 ocasion. A aumenta na aña 2019, 2020, 2023 y awo 
biaha mas cu minimo 3%. na januari 2024. Un otro aumento di 3% lo yuda e pensionado 
den su poder di compra cual sigur ta necesario. 

Como e Minister encarga 
cu SVb, naturalmente tin cu 
pensa riba nos grandinan 
y con pa yuda nan den 
e presion cu inflacion ta 
trece pa nan. Tin 2 guera 
actualmente cu ta pone hopi 
presion riba mundo hente y 
Aruba tambe ta wordo afecta 
pa esaki. E factornan externo 
aki ta pone hopi presion ariba 
nos pensionadonan. Tarea di 
gobierno ta pa haci loke ta Pensioen specificatie: 
den su alcanse pa yuda e 
pensionado tur caminda cu 
por. 


Jaar Gehuwd Ongehuwd Splitsing 


2017 1864 1107 932 
Aruba tin un recuperacion 2018 1864 1107 932 
rapido di turismo cu ta 2019 1906 1132 953 


resulta pa un crecemento 
economico di double digits y 2020 1948 1157 


asina percura cu e fondonan 2021 1948 1157 


di seguridad Sonal ta uno 2022 1948 1157 
stabiel. Pa aña aki, esta 


2023, Aruba lo surpasa e 2023 2046 1215 
nivelnan di aña 2019 cual 
tawata e miho aña pa pais 
Aruba. 


Danki na e crecemento di 
turismo tin espacio un biaha a a SEO 
mas pa ahusta e uitkering di 

pensioen di biehes. 

Dangui Oduber ta contento di 
por anuncia cu ayera tardi e ý 
Banco Social di aseguradonan 
esta SVb a lansa un App pa [WM 
tur trahado den sector priva. 
E portal aki ta pa sigui mehora [A 
e servicio y efficiencia pa $ 
trahadonan pa uno mas rapido 
y facil. Awo cu un click un 
trahado por tin contacto direct K 

cu SVb, print declaracion, por 
meld ziek, tin su historia di 
trabou y di ziekmelding y tambe 
por wak si tur informacion 
si por ehempel su salario ta 
corecto inscribi. 


E mandatario a splica cu 
su vision ta pa brinda un 
servicio moderno na tur e 
aseguradonan por medio di 
innovacion y tecnologia. Cu e 
App aki SVb lo funciona na un manera mas eficiente treciendo 
aun mas tranparencia pa tur trahado. SVb tin 43,000 trahado 
di sector priva registra den nan Sistema y e intencion ta pa tur 
e trahadonan download e app y registra. 


Svb ta keda haci inversionan continuo pa mehora e servicio 
cu e ta duna na su clientenan y den e caso di e anuncio di e 
app aki, mehora e servicio pa trahadornan. Haciendo uso di 


innovacion y technologia svb sigur ta muestra con digitalisacion 
ta mehora servicio pa uno mas liher y eficiente. 


Un felicitación na director sr. Jacob y henter e team di SVb pa 
un otro bunita proyecto cu ta na beneficio di comunidad. Great 
pa mira cu SVb no solamente tin e vision sino nan ta ehecuta 
esaki tambe. 

PROYECTO DI CAMARA DI SIGURIDAD T 
CANANDO S EG PLANIFICACION 


“Y 

Recientemente, Minister di Husticia y Asuntonan Social sr. 
Rocco Tjon, a reuni cu Setar, Elmar y KPA, den cuadro di e 
avansenan pa cu e proyecto di camara di siguridad. 


Manera ta conoci, e proyecto aki ta wordo ehecuta den 
diferente fase, pa cual motibo e ta importante pa reuni 
periodicamente cu tur e departamentonan envolvi, pa asina 
por haci palabracionnan concreto, y asina haci miho uzo di tur 
e capacidad y recurso cu tin disponibel. 


Banda di esaki, manera tambe ta conoci, muy pronto e Operation 
Command Center, cual lo ta situa na Savaneta, lo keda cla den 
e prome kwartaal di 2024, pa asina mesora instala e ekipo cu 
ta bay maneha tur e imagennan di e camara di siguridad. Di e 
forma aki lo asisti Cuerpo Policial y demas departamentonan 
hudicial den no solamente resolve crimennan cometi, pero 
tambe preveni y mitiga. 


Importante ta pa menciona cu, criminalidad, ta algo cu ta 
desaroya den diferente forma rond mundo, y sigur no ta 
algo cu por wordo elimina por completo, y pesey a base di 
estudionan, informacion, inteligencia y partnerships solido cu 
demas paisnan, nos lo sigui inverti den tecnologia pa asina 
preveni y mitiga mas cu ta posibel. 


Pues, un reunion sumamente positivo, cu palabracionnan 
concreto, en espera di e fase final di e proyecto aki, cual un 
bes mas ta eleva e siguridad pa nos hendenan y bishitantenan. 

L SECUNDARIO 


Emeta alapreyaciónkió papacreaconscientisacion 

di salud mental y cuido personal na scol secundario 


Diaranson ultimo, durante Conferencia di Prensa di Gobierno 
di Aruba Minister di Enseñansa y Deporte Endy Croes hunto cu 
cantante Sr. Levie Silvanie, cantante Sr. Janiro Eisden y Sra. 
Dalgis Montalvo di Geestelijke Gezondheidszorg Aruba (GGZ) 
a anuncia e lansamento di The School Tour. The School Tour 
ta un proyecto musical cu e meta di crea conscientisacion di 
salud mental y cuido personal enfoca riba e hobennan di scol 
secundario. Sr. Silvanie ta un artista hopi popular di Curaçao cu 
ta residencia na Hulanda. Despues di dies (10) aña Sr. Silvanie 
ta bolbe cu un album y vision nobo, uzando su musica y storia 
pa pa yuda e hobennan cu ta pasa den diferente problema di 
salud mental. 


Dia 16, 17 y 18 di october e alumnonan di Colegio Arubano, 
Filomena College y Maria College lo ta e tres (3) prome scolnan 
cu lo ta acudiendo na e sesionnan di The School Tour. E idea 
di esaki ta pa saca e alumnonan di scol y hiba nan den un otro 
ambiente, unda cu nan por sinti sigur. Alrededor di 300 hoben 
di scol secundario lo ta participando den e proyecto aki, unda 
cu den cada sesion e cantante Levi Silvanie lo conta su propio 
storia a traves di musica pa encurasha e hobennan pa expresa 
nan mes. Durante cada sesion un ekipo di profesional lo duna 
e hobennan informacion tocante salud mental y cuido personal 


y con por mantene un estado mental saludabel. Ademas di 
sesion pa e hobennan di scol secundario, lo tin un evento 
parti anochi riba e tres (3) dianan aki na John F. Kennedy 
Education Center Aruba di 7:00 pm pa 10:30 pm. Dia 16 di 
october ta enfoca riba e hende hombernan, dia 17 di october 
riba e educado- y mayornan y dia 18 di october lo tin un “open 
panel conversation” cu tur stakeholder pa hunto trece solucion 
practico pa e situacion di salud mental aki na Aruba. 


Sr. Silvanie a expresa cu alrededor di tres (3) aña atras el a sinti 
cu su proximo proyecto musical mester tin un mision diferente, 
unda cu a traves di musica e por yuda otro hendenan a base di 
su propio experencia personal. Sr. Silvanie ta gradici Gobierno 
di Aruba cu ta e prome isla cu a brasa e proyecto bunita aki y 
ta invita henter Pueblo di Aruba pa acudi na e eventonan aki 
otro siman. Pa finalisa, Minister Endy Croes ta gradici colega 
Minister Rocco Tjon cu tambe ta forma parti di e proyecto aki y 
na henter e ekipo cu ta trahando den colaboracion pa realisa e 
bunita proyecto aki, esta Sr. Levi Silvanie, Sr. Friso Veenman, 
Sr. Janiro Eisden, GGZ y tur stakeholder. Despues di e edicion 
aki lo haci un evaluacion di e proyecto The School Tour pa 
analisa locual mester mehora pa sigui brinda mas hoben e 
posibilidad di participa den e proyecto aki. MN 

BUNITA RECEPCION DIRECTOR A.I. DI 
ARUBAHUIS GLENDA HERNANDEZ 


O_o O i y 
Na Arubahuis a tuma lugar un recepcion pa despedi di director 
a.i. di Arubahuis drs. Glenda Hernandez. 

Na e ocacion aki Minister Plenipotenciario mr. Ady Thijsen a 
hiba palabra unda ela menciona cu Glenda a keda apunta como 
director a.i. pa tres luna. ‘Despues esaki a wordo prolonga. E 
temporada ey Arubahuis tabata pasando den un periodo dificil. 
Pesey mi ta contento cu Glenda tabata dispuesto pa ocupa e 
funcion aki pa un periodo mas largo pa asina atende cu algun 
asuntonan hopi importante. Un di e asuntonan ta e renobacion 
di e edificio di Arubahuis. Danki na e determinacion di Glenda, 
por a atrae personanan profesional pa a guia e proceso aki. E 
projecto ta canando bon y segun plan,’ asina Minister Thijsen 
a bisa. 


Otro aspecto di Glenda como director a.i. segun sr. Thijsen 
tabata su compromiso y comprension cu e personal y a traha 
pa engrandese e sentimiento pa ta un team bou di e personal. 
Minister Thijsen: ‘Tambe Glenda tin hopi comprension pa e 
situacion di nos studiantenan y nan problemanan. Maske cu 
algun biaha e mensahe ta dificil, Glenda den esey semper 
tabata skerpi y hopi cla. Nos como Arubahuis por haci hopi, 
pero no tur cos. E situacion cu camber pa studiante ta un 
problema di henter Hulanda. Nos por bisa e studiantenan pa 
inscribe na tempo; esaki no ta un garantia cu bo ta haya un 
camber, pero e ta haci bo chens mas grandi. Tambe mi mester 
bisa cu Glenda tabata un sosten importante pa e departamento 
di enseñansa di Arubahuis.’ 

Por ultimo Minister Thijsen a gradici Glenda pa tur loke ela 
haci y nifica pa Pais Aruba unda ela pone su experticio y 
determinacion pa un mihor Aruba, sigur riba e tereno social. 


Studiementor Rasnaly Cartalesa un discurso diex-studiementor 
Lourdes Bramble-Tromp den nomber di e mentornan. Den su 
discurso Lourdes a bisa di ta admira e calidad professional 
di Glenda pa ta un persona social y dinamico, dispuesto pa 
scucha y bin cu solucionan pa problemanan; un persona cu 
hopi experencia riba tereno social y den funcion di maneho y 
gerente. 


E programa a termina unda Glenda mes a dirigi palabra na e 
invitadonan presente. Ela cuminsa na bisa cu ela stop como 


director di Departamento pa Asuntonan Social na Aruba y a 
dicidi pa bin Hulanda y Prome Minister a haci un apelacion na 
Glenda pa atende cu Arubahuis. “Retraso den nombracion di un 
director pa Arubahuis a haci cu mi a keda pa 16 luna y awor mi 
mes a tuma e decision - pa motibonan personal - pone un punto 
final na e trabao di director a.i. di Arubahuis. Mi mester bisa 
cu mi carera professional pa casi 35 aña tabata den diferente 
posicion ehecutivo na Hulanda, entre otro 15 añ na Gemeente 
Utrecht. 'Pami e trabao mas bunita tabata programa manager 
pa “Community that care” cu tabata un programa di Nederlands 
Instituut voor Zorg en Welzijn (NIZW). Na 2016 mi a regresa 
Aruba y a traha pa seis aña como director di Departamento 
pa Asuntonan Social y banda di esaki mi tabata tin un bunita 
funcion como programa manager di e Social Crisis Plan,' asina 
Glenda a bisa. 

Den su discurso Glenda a repasa riba puntonan cardinal cu ela 
atende como director a.i. di Arubahuis. ‘Den mi encargo mi a 
traha na 2022 - conhuntamente cu e Minister Plenipotenciario y 
e personal - un Plan di Reorganisacion Alternativo, cual plan ta 
den espera pa aprobacion y ehecucion. Tambe mi a desaroya 
hunto cu e Minister Plenipotenciario y e personal un plan pa 
vision y un plan di trabao pa e siguiente cuater aña. E plan aki 
pa casi un aña ta den ehecucion.' 


“Tur e preparacion nesesario pa renobacion di Arubahuis a start 
desde juni di e aña aki hunto cu DOW. Ta asina cu a apunta un 
project manager den persona di Alvin Riley. Den coordinacion 
cu DOW a cana e trayecto pa yega na un architecto pa haci e 
trabao y pa despues Aruba aproba esaki, asina Glenda a bisa. 
Glenda a bisa cu ela traha duro pa drecha e posicion di 
studiantenan Arubiano. Riba e tereno aki segun Glenda a 
bai hopi atencion na reunionnan riba un base regular cu e 
otro Gabinetenan di Minister Plenipotenciario, e Nationale 
Ombudsman y cu Ministerionan cu ta regarda e situacion di 
studiantenan Caribense, cu ta confronta problema ora nan bin 
studia na Hulanda. Pesey Glenda a gradici hopi instancianan 
cu a yuda den esaki pa nan cooperacion. 


Finalmente Minister Thijsen den nomber di e personal di 
Arubahuis a duna Glenda un regalo como gratitud y aprecio 
pa su trabao pa Arubahuis. MN 


CORDA CU BO NO TA 
BO SO DEN E PROCESO 


B 
_ Pp enfrenta cancer por ta un viahe 


sumamente desafiante. Pero hopi 
hende a mustra forsa, resiliencia, y 
determinacion remarkable den nan 
proceso contra dje. 


Nan storia di speransa y curashi por ta 
un fuente podero di inspiracion pa 
cualkier persona cu ta enfrentando e 
bataya aki. 


Tene na mente, bo no ta so, y tin un 
comunidad di sobreviviente y 
cuidadornan dispuesto pa duna guia, 
amor, y forsa na cada paso di e 
caminda. 


Sigui kere den bo mes forsa, y sa cu 
tin dianan mas briyante biniendo. 


2023 AÑA DI UNION Y POSITIVISMO! 


